   لاهور (شوبز نيوز) من موهڻي اداڪارا نيلم منير خانگي ٽي وي  ۾ مارننگ شروع جي ميزباني ڪرڻ کان معذرت ڪري ڇڏي. هڪ خانگي ٽي وي چئنل اداڪارا نيلم منير کي پنهنجي مارننگ شو جي ميزباني جي آڇ ڪئي پر اداڪارا اهو چئي معذرت ڪري ڇڏي ته صبح جو سوير اٿڻ منهنجي وس ۾ ناهي، جنهن جي ڪري آئون هن شو جي ميزباني جا فرض ادا نٿي ڪري سگهان. واضح رهي ته نيلم منير شوبز جي دنيا ۾ ڏينهون ڏينهن اُڀري رهي آهي ۽ هوءَ ڊرامن کانپوءِ فلمن ۾ ڪم ڪرڻ سبب گهڻو مصروف رهڻ لڳي آهي، جنهن جي ڪري وٽس وقت تمام گهٽ هوندو آهي. نيلم منير موجب گهڻو ڪم هجڻ سبب رات جو دير تائين جاڳڻو پوي ٿو ۽ وري صبح جو سوير اٿڻ سان طبيعت خراب ٿي پوندي، تنهن ڪري بهتر آهي ته آرام کي ترجيح ڏيان ته جيئن صحتياب رهان ۽ بهتر نموني ڪم ڪري سگهان. من موهڻي اداڪارا اڄڪلهه پنهنجي ايندڙ فلم ”رانگ نمبر ٽو“ جي تيارين ۾ مصروف آهي، جيڪا عيد تي رليز ٿيندي.